open-index/open-wikipedia-markdown huggingface dataset:
Forfait

**Forfait**, franz. fia: „**Reugeld**“, bezeichnt:

* a Gejdsumme, de bei oam Ricktritt vo oam Vatrog zu zoihn is

oda

* a Gejdbuaß, de da Eingtima vo oam bei oam Renna gmejdtn Rennross zoihn muass, wenn er es nicht teilnehmen lässt

In oanign Spoatoartn, wia z.&nbsp;B. am Fuaßbaoi, gibt's an *Forfait-Sieg*, wenn de gengnarische Monnschoft scho zu Spuibeginn ned spuifähig is oda de Foatfiahrung vo oam laffndn Spui vaweigat. Emso, wenn weahnd am Spui so vui Spuia duach Valetzunga bzw. Plotzvaweise ausfoin, doss a Monnschoft weniga ois siem Spuia af'm Fejd hod. Im Fuaßboi werd je noch Fuaßboivaband de Begengnung donn ois 2:0-, 3:0- oda 5:0-Sieg fia de ondane Monnschoft gweatet. Ähnliche Bstimmunga existian im Hondboi (10:0), Baseboi (6:0), American Football (50:0), Cricket und vuin ondan Monnschoftsspoatoartn.

## Schau aa

* Walkover
Windrail

**Windrail** is a neioartigs Öko-Kroftweak, des wo anno 2014 entwickln worn is. Es is a Kombination vo da Nutzung vo Wind- und Solarenagie, vo Windgeneratoan und Photovoltaikbautein. Da Eihsotz is voa oim af Dachln voagseng.

As Windrail is vo da Technologie Firma *Anerdgy* aus Zirich entwicklt worn. Es ko af Nei- und Oidbautn eihgsetzt wean.

As easchte in Deitschland montiade Windrail huggd an Dachl vo an Houchhaus z Berlin. 

## Beleg


## Im Netz
* Hoamseitn vo Anerdgy
* ''Windkraft ohne Windrad. Wind-Sonnenkraftwerke für Hausdächer. Einweihung des WindRail-Prototypen am 21. Januar 2014 in Marthalen (ZH)'', Beschreibung vom Windrail af www.windkraft-Journal.de
Villemomble

**Villemomble** is a franzesische Gmoa im Département Seine-Saint-Denis und in da Region Île-de-France. Mid Stond vom  hod de Gmoa  Eihwohna ghobd. De Eihwohna wean *Villemomblois* gnennt.

## Geografie

De Gmoa is in ocht Ortstei untateit.

Nochboagmoana san: Le Raincy im Noadn, Gagny im Ostn, Neuilly-sur-Marne im Sidn, Rosny-sous-Bois im Sidwestn, Bondy im Westn und Les Pavillons-sous-Bois im Noadwestn.

## Städtpartnaschoftn

Villemomble untahoit a Städtpartnaschoft mid'm Bonna Stodbeziak Hardtberg, , oane mid da Stod Droylsden,  und oane mid da Stod Portimão, , on da Algarve.

## Persenlichkeitn

* Marguerite Perey (1909–1975), Chemikarin und Physikarin
* Roland Petit (1924–2011), Tänza und Choreograf

## Im Netz

* Website der Gemeinde (franz.)

## Beleg
Gourde

De **Gourde** is de Währung vo Haiti. De intanationoi ibliche Obkiazung noch ISO 4217 is **HTG**. A Gourde is in 100 Centimes untateit.

Die Haitianischn Gourde gibt's in foingdn Sticklunga:

* Münzn zu 5, 10, 20, 50 Centimes sowia 1 und 5 Gourdes.
* Banknotn zu 1, 2, 5, 10, 20, 25, 50, 100, 250, 500 und 1000 Gourdes.
Streuna

**Streuna** steht fia:

* stootli ned gmejdte Person, oda Persona ohne festn Wohnsitz, schau: Obdachlosigkeit
* im iwatrongna an vawuidatn Haushund, schau: Stroßnhund

## Schau aa

* Die Streuner
Microsporum canis

***Microsporum canis*** is a parasitisch af da Haut voakummanda Puiz (Dermatophyt). Ea is a voa oim bei Kotzn und Hundn haifiga Earega vo ana Dermatophytose und gheat zu de zoophiln Dermatophytn. Aa beim Mensch und bei ondan Saigeviechan ko ea a Eakronkung auslesn, womid'a  an Zoonoseearega is. De Infektion mid *M. canis* (Mikrosporie) is de haifigste „Urlaubsdermatophytose“, wei in sidlichn Ländan iwa 90 % vo de streunendn Viecha infiziat san, zum Tei ohne sejbst Kronkheitsozeichn zu zoang. Bei da eihheimischn Kotznpopulation san uma 20 % vo de Viecha, meist symptomlose, Träga.

Af Neahrbödn buidt da Puiz watteoatige und schoaf begrenzte Kolonien, de znächst cremeweiß, spada orange-gejbli gfeabt san. Im mikroskopischn Buid zoagt a septiate Hyphen und wenige glotte und keijnfeamige Mikrokonidien entlong vo da Hyphn. De zoihreichn spindlfeamign Makrokonidien san 10–25×35–110&nbsp;µm grouß, hom 6 bis 18 Komman, knotnfeamige Endn und a dicke, raue Wond.

## Literatua

* Ch. Noli und F. Scarampella: *Praktische Dermatologie bei Hund und Katze.* Schlütersche, Hannover 2004, ISBN 3-87706-726-3

## Beleg
Victor-Adler-Hof (Wean)

Da **Victor-Adler-Hof** is a Gemeindebau in Wean-Favoritn, und zwoa'r in da Triester Stråß'n 57–65, aum Wienerberg in da Näh' von da Spinnarin aum Kreiz.

## Da Bau
Da Victor-Adler-Hof is 1923–24 baut wua'n. Mit seine 117 Wauhnungan und ana schenan Fassad' aun da Triester Stråß'n woa'r a'r ana von de groß'n Gemeindebaut'n im daumalich'n „Rot'n“ Wean. De Aulåg is in da Fuam von an „U“ aug'legt wua'n und is von da Troststråß'n und da Quaringåss'n eigrenzt. De Frontseit'n zua Triester Stråß'n zagt Dåchgiewö'n und Balkauna.

Sein Nauma håt da Bau nåch'n Gründa von da östarreichisch'n Sozeäudemokratie, in Victor Adler, kriagt, dea wo si b'sundas füa de oaman Ziag'loawata vom Wienerberg eig'setzt g'håbt håt.

Da ehemåliche Buagamasta von Wean, da Felix Slavik, håt im Victor-Adler-Hof g'wauhnt.

## Literatua
* Hans und Rudolf Hautmann: *Die Gemeindebauten des Roten Wien 1919–1934*. Wien 1980

## im Netz
*
Beziaksmuseum Favoritn

Des **Beziaksmuseum Favoritn** is des Beziaks- und Hamatmuseum vom 10.&nbsp;Weana Beziak Favoritn. Es is ans von de klanaren in Wean. De Adress is Ada-Christen-Gåss'n 2 C in da Per-Albin-Hansson-Siedlung Ost.

Des Museum is seit 1934 plant, wo daumois de Gründung beschloss'n wua'n is, owa eascht 1938 håt's an Depotraum in ana Schui kriagt. Nåch 1945 håt's daunn maunchesmoi Ausstöllungan geb'n. Eascht 1978 san eigene ständiche Museumsräum' im *„Haus der Begegnung“* in da Per-Albin-Hansson-Siedlung Ost eaöffnet wua'n.

De wichtichst'n Saummlungan san aus da Geologie und da Paläontologie. Füa de historische Ziaglprodukteaun aum Wienerberg und Laaer Berg und de daumålich'n *„Ziegelbehm“* is eb'nfois a Ausstöllungsraum vuahaund'n. A b'sundas Gustustickl san de Origenäufigua'n von da Spinneran aum Kreiz und des Beschorner-Kreiz. Sogoa'r a komplett's Klass'nzimma aus da Vuakriagszeit wiad zagt. Aussa Haus wea'n Führungan duach'n Waldmüllerpark (dea wås da ehemåliche Matzleinsdorfer Friedhof woa) g'måcht und bei da Johanneskirche Unterlaa (*domus devomari*, Haus vom Devomarus) gibt's a klan's Extramuseum füa de duatich'n Ausgråbungan.

Des Origenäu vom Beschorner-Kreiz steht im Beziaksmuseum, aum oid'n Plåtz in da Favoritenstråß'n is heutz'tågs nua'r a Kopie zum sehg'n. Aa da Gråbstaa vom Devomaerus aus da Johanneskiach'n in Unterlaa is dåhea bråcht wua'n.

## inm Netz
*  
* Austria-Forum

## Beleg
HTG

**HTG** is de Obkiazung fia:

* Gourde, de Wearung vo Haiti
* Hans-Thoma-Gymnasium in Lörrach
* Homburger Turngemeinde 1846
* Hubschraubatranspoatgschwada
Emma Morano

**Emma Martina Luigia Morano-Martinuzzi** (* 29. Novemba 1899 in Civiasco, Provinz Vercelli - 15. Aprui 2017) war a italienische Supercentenarian und de ejdaste lemde Person vo da Wejd. Se war zudem da letzte lemde Mensch, dea nochweisli voa'm Joar 1900 geboan worn is.

## Lem

Emma Morano is im Novemba 1899 im noaditalienischn Civiasco im Piemont ois ejdasts vo ocht Kinda vom Giovanni Morano und Matilde Bresciani geboan worn. Aa ondane Midglieda vo iahra Famij woan longlebig: So san iah Muada, a Tant und oanige vo iahre Gschwista uma 90 Joar oid. Iah Schwesta Angela Morano is 2011 im Oita vo 102 Joar gstorm .

Se hod 1926 gheirat und hod a Kind griagt, des jedoch kuaz noch da Gebuat gstorm is. 1938 hod se iahn Ehemo valossn und seitdem alloa in ana Wohnung in Pallanza, oam Ortstei vo da Stod Verbania am Lago Maggiore glebt. Se woar zwoar schweahearig und hod ned meah guad gseghn, owa no kiazane Streckn geh kinna und woa aa geistig recht af da Häh.  An ihrem 116. Geburtstag sang sie für ihre Gäste ein Ständchen.

Morano hod iah Longlebigkeit da Ogwohnheit zuagschribn, seit iahm 20. Lemsjoar jedn Dog zwoa rouhe Oa z' essn, wei a Oazt iah de Oa ois Middl geng iah Anämie empfoin ghod hod. Seid'm Doud der US-Amerikanerin Susannah Mushatt Jones am 12. Mai 2016 hod Morano-Martinuzzi, die an diesem Tag 116 Jahre und 165 Tage alt war, offiziell als der älteste lebende Mensch goitn, was am 16. Mai 2016 vom Guinness-Buch der Rekorde bestätigt wurde. Se hod zu oam Kroas vo deazeid 15 Persona, de des 116.&nbsp; Lemsjoahr, und ledigli fimf Persona, de des 117.&nbsp;Lemssjahr vollendet haben gheard (Stand: Novemba 2016).

## TV- und Fuimproduktiona
* *Piemonte, la più anziana del mondo* (Rai, 13. Mai 2016)

## Schau aa
* Ältester Mensch
* Liste der ältesten Menschen

## Beleg
Sidasien

**Sidasien** (dt.: **Südasien**) is a Tei van asiatischn Kontinent und wead im Noadwestn, Noadn und Noadostn duach Gebiag vom ibring Asien otrennd. Da Raum wead bis heit, obwoi da Begriff teiweis ois vaoitd und kolonioi-historisch bsetzd guid, aa ois: **Voadaindien** bezeichnd, es bstenga weidreichnde Iwalappunga zwischn de Begriff *[[Middlara Ostn]]* und *Sidasien*.

## Ogrenzung

Geologisch wead a großa Tei vo Sidasien, do's a eingne tektonische Plottn doastejd, aa ois: *[[indischa Subkontinent]]* bezeichnd. Umgrenzd wead da Raum:

* van Himalaya im Noadn geng Tibet (*[[Ostasien]]*) und'm Pamir geng *[[Zentroiasien]]*
* om Beagland vo Belutschistan im Westn geng *[[Voadaasien]]*
* van Patkai und Arakan-Joma-Gebiag im Ostn geng *[[Sidostasien]]*
* Noch Sidn is'a vom Indischn Ozean umschlossn, mid'm Arabischn Meea westli und'm Goif vo Bengalen estli vo da Hoibinsl Indien

## Bevejkarung

Sidasien is oane vo de eamsdn Regiona vo da Wejd. In iah lem meah ois 20 Prozent vo da Wejdbevejkarung, alloa in Indien lem iwa 1,2 Milliardn Menschn.

## Listn vo de Stootn

Stootn in Sidasien san:
* 
* 
* 
* 
* 
* 
* 
* 

Diese Stootn kooperian in da Sidasiatischn Vaoanigung fia regionoie Kooperazion.

*  wead duach de UNSD, a Obteijung vo da UNO, emfois zu Sidasien zejd, in da Regl zejt Iran jedoch wejdweit zu Westasien.

## Literatua

* David Arnold: *Südasien*. (= Neue Fischer Weltgeschichte. Band 11). S. Fischer, Frankfurt am Main 2012.

## Im Netz
* 
* suedasien.info

## Beleg
Beschorner-Kreiz

Des **Beschorner-Kreiz** is a historische Pestsäu'n aun da Favoritenstråß'n zwisch'n de Haus-Numman 173 und 175 im 10.&nbsp;Weana Beziak Favoriten, Beziaksteu Oberlaa. Es staummt aus dera Barockzeit, is im Zweit'n Wödkriag schwaa beschädicht und späta wiedarum restauriat wua'n.

## G'schicht'

Des Beschorner-Kreiz is aa bekaunnt ois „Favoritna Pestsäu'n“. De Dreifaltigkeitssäu'n is 1679 nåch ana Pestepidemie von de Eheleut' Laurenz und Walburga Beschorner sowia vom Matthias Resch zum Daunk füa's End von da Pest g'stift' wua'n. De Säu'n is viakantich aus Saundstaa g'måcht, steht auf an Sock'l, ob'n befindt si a Skulpta von da Dreifoitichkeit (da „Gnadenstuhl“). Auf'n Pfeula san vua'n und hint'n Widmungsinschrifte'n.

Wäahrend'n Zweit'n Wödkriag is da Schaft beschädicht und de Figua'ngrupp'n gaunz zastöat wuan. Nåch oide Fotografien is des Denkmoi 1978-1979 restaurieat wua'n. Des Origenäu von da Säu'n steht jetzt'n im Beziaksmuseum Favoritn, aum oid'n Plåtz is heutz'tågs nua'r a Kopie zum sehg'n.

## Literatua

* *Beschornerkreuz.* In: Felix Czeike: *Historisches Lexikon Wien. Band 1: A–Da.* Kremayr & Scheriau, Wean 1992, ISBN 3-218-00543-4, S.&nbsp;345.
* Werner Schubert: *Favoriten.* Verlag Beziaksmuseum Favoritn, 1992; S.&nbsp;171.
* Christine Klusacek/Kurt Stimmer: *Favoriten. Zwischen gestern und morgen*, Mohl Verlag, Wien 2004, ISBN 3-901781-38-1; S.&nbsp;198.
* Maria Kinz: *Lebenswertes Favoriten*, J&V Edition Wien, Wien 1992, ISBN 3-85085-083-0;S.&nbsp;37.

## im Netz
Adlshofa (Middlfrankn)

**Adlshofa** (amtli: **Adelshofen**) is a Gmoa im middlfränkischn Landkroas Ansbach und aa Midglied vo da Vawoitungsgmoaschoft Rothenburg ob der Tauber.

## Eadkund
Adlshofa liegd in da Region Westmiddlfrankn im Taubertoi.

Nochboagmoana san: (im Noadn ogfonga im Uahzoagasinn): Uffenheim, Ohrenbach, Steinsfeld, Creglingen und Simmershofen.

Es exisdian de foingdn Gemarkunga: Adlshofa, Groußharbach, Neistett, Tauberscheckenbach, Tauberzell.

## Gschicht
1383 kafft de Freie Reichsstod Rothenburg ob da Tauber an Großtei vom heiting Gmoagebiet und sichad se im Joar 1430 mid Wälln und Gräm. Mid om Reichsdeputationshaptschluss vo 1803 is da Ort zu Bayern kemma. Im Zug vo de Vawoitungsrefoama in Bayern is mid'm Gmoaedikt vo 1818 de Gmoa entstondn. In de Gmoa Adelshofa san 1972 im Rohma vo da Gebietsrefoam de Gmoana: Groaßharbach, Neistett, Tauberscheckenbach und Tauberzell mid de Weiler Gickelhausen, Haadt und Ruckertshofen eihgmoandd worn.

### Eihwohnaentwicklung
Af'm Gebiet vo da Gmoa san 1970 1180, 1987 donn 980, 2000 964, im Joar 2014 984 und 2016 956 Eihwohna zehjd worn.

## Politik
De Gmoasteiaeinohma woan im Joar 1999 umgrechnd 430.000&nbsp;€, dovo woan de Gweabesteiaeihnohma (netto) umgrechnd 102.000&nbsp;€.

## Ökonomie und Infrastruktua
### Wiatschoft midsomt Land- und Foastwiatschoft
Es hod 1998 im Bereich vo da Land- und Foastwiatschoft und im Bereich Handl und Vakeahh koane sozioivasicherungspflichtig Bschäftigtn, im produziandn Gweabe 72 sozioivasicherungspflichtig Bschäftigte am Oabatsort gem. In sunstige Wiatschoftsbereiche woan am Oabatsort zehn Leit bschäftigd. Bschäftigde om Wohnort woans insgsomt 318. Im Bauhaptgweabe hod's on Betrieb gem. Aussadem woan's im Joar 1999 91 Bauanhäf mid a landwiatschoftli gnutzdn Fläch vo 2165&nbsp;ha. Dovo woan 1768&nbsp;ha Ockaflächn und 385&nbsp;ha Wiesn.
Tauberzell is a fränkischa Weinort on da Tauber, da oanzige im Landkroas Ansbach. De Oanzllog hoassd Hasennestle.

### Buidung
Im Joar 1999 woan's foingde Eihrichtunga:

* Kindagärtn: 49 Kindagortnplätz mid 43 Kinda

## Im Netz

*
Per-Albin-Hansson-Siedlung

**Per-Albin-Hansson-Siedlung** is da gemeinsaume Nauman von drei auf'n Südhaung vom Laaer Berg im Weana 10.&nbsp;Beziak Favoritn g'leganan Gemeindebau-Siedlungan. Se is zum Daunk füa de Untastützung aus Schweden füa Wean nåch'n Zweit'n Wödkriag benaunnt wua'n. Da Per Albin Hansson woa von 1932 bis 1946 schwedischea Ministapräsidenten. Sei Denkmoi steht auf'n Stockholmer Plåtz in da Westsiedlung.

## PAH-West
Zwisch'n 1947 und 1955 is de städtische Wohnhausaulåg baut wua'n, se woa da greßte Wohnbau nåch'n Kriag. Meahra ois taus'nd Wauhnungan san dabei entstaund'n, davau üwa 660 ois Reih'nhäusa. De Stråß'n und Gåss'n von dera Siedlung san nåch schwedischen Peasönlichkeit'n und nach Städt' benaunnt wua'n, wia zum Beispüi Göteborg. Zum Untaschied von de späta'n zwaa Aulåg'n wiad de Siedlung ois Per-Albin-Hansson-Siedlung West bezeichn't. De PAH West ghöat zum Beziaksteu Inzersdorf-Stadt.

## PAH-Nord
Nöadlich vom eascht'n Bauåbschintt is daunn im West'n von da Favoritenstråß'n 1964–1971 da zweite Teu von da Siedlung, de klanare Per-Albin-Hansson-Siedlung Nord mit da Franz-von-Sales-Kiach'n entstaund'n. De Kiach'n is 1962 ferti und 1963 eig'weiht wua'n. Direkt daneb'n steht de Evangelische Thomas-Kiach'n. De PAH Nord ghöat eb'nfois zum Beziaksteu Inzersdorf-Stadt.

## PAH-Ost
Von 1966 bis 1977 is östlich von da Favoritenstråß'n no a weitare Siedlung mit 5000 Wauhnungan baut wua'n, ane von de greßtn Siedlungan in Wean; da Nauman Per-Albin-Hansson-Siedlung Ost wiad von de Bewauhna ois *PAHO* ohkiazt. Doa is aa des Einkaufs- und Kultuazentrum Hanssonzentrum mit'n Beziaksmuseum Favoritn. In da Jura-Soyfer-Gåss'n steht de St. Pauls-Kiach'n. De PAH Ost ghöat zum Beziaksteu Rothneusiedl.

## Vakeahsmitt'l
De Siedlung woa'r auf da Favoritnstråß'n mit da Stråßenbauhnlinie 67 zum darreich'n, de wo von da Endstateaun von da U-Bauhn-Linie U1 auf'n Reumannplåtz (glei beim Amalienbad) bis zua Therme Wean und zum groß'n Kurpark Oberlaa g'füaht håt.

De Valängarung von da U-Bauhn is seit 2.&nbsp;Septemba 2017 feati und jetz'j gibt's de neiche Endstöi bei da Therme Wean. Bei da Hansson-Siedlung Ost is de Stateaunn Alaudagås'n und ois nächste de Statean Neulaa. De Stråßenbauhnlinie 67 zwisch'n Reumannplatz und Oberlaa is daduach easetzt.

800&nbsp;m nöadlich von da Hansson-Siedlung liegt da Vateulakreis Favorit'n von da Südosttangent'n. De Autobauhn lauft westlich hinta da PAH Nord und West. Im Süd'n vakeaht de Donauländebauhn von da ÖBB.

## Literatua
* Felix Czeike: *Historisches Lexikon Wien*, Band 4, Kremayr & Scheriau, Wien 1995, ISBN 3-218-00546-9, S. 519
* Herbert Tschulk: *Wiener Bezirkskulturführer. X. Favoriten*, Jugend und Volk, Wien 1985, ISBN 3-224-16255-4
Kuchl (Gmoa)

**Kuchl**, aa **Kuche**, is a Gmoa im Soizburga Laund im Beziak Hallain ''(Tennengau)''  in Östareich  mid 7119 Eihwohna (Stond: 2016).
 
## Geografie

De Gmoa ligt im Tennagau im Soizburga Laund am Fuaß vom Houchn Gäi (*Hoher Göll*). Es Ortsgebiet wiad vo da Soizach duachflossn.

### Katastralgmoana

Katastralgmoana und Ortstei vo da Gmoa san:

## Gschicht

Anno 997 hod a Tauschvatrog vom Kuchla Deanstmo Gezo mid'm Erzbischof vo Soizburg zum Afbau vo ana Muadapforr in Kuche und schliassli zua Büidung vo ana Grofschoft midsomt an Laundgricht, des bis in de Middn vom 15. Joarhundat existiat hod. Geng 1380 hod de Erhewung vo Kuche zum Baunnmoarkt stottgfundn. 1850 san de Steiagmoana Kuche, Georngberg, Jodorf, Kellau und Waissnboch zur politischn Gmoa Kuche vaoanigt worn.

## Prominenz

* Oachhoizer Helmut* (Eichholzer Helmut)* *(* [[1975]] in Kuche)*; dreifocha Östareichischa Stootsmaasta im Paragloatn 
* Lianbocher Georg* (Lienbacher Georg)* *(* [[1822]] in Kuche; † [[1896]] in Soizburg)*; Östareichischa Politika und Jurist
* Zenzmoar Sepp* (Zenzmaier Josef)* *(* [[1933]] in Kuche)*; büidenda Kinstla

## Im Netz

* Hoamseitn vo da Gmoa Kuchl
* Hoamseitn vom Tourismusvabaund Kuchl
* Kuchla Schwoi
Port Hercule

Da **Port Hercule** () is da zentroi glengne Yachthofn im Fiaschtntum Monaco. Ea befindt se im Stodbeziak La Condamine, dea'n Hofn umschliaßt.

Da Bau vom Port Hercule is 1926 featiggstejt worn und hod in de 1970a-Joar Vabessarunga eafoahn. Da Hofn biat Plotz fia bis zu 700&nbsp;Boote.

## Im Neetz
* Informationen zum Port Hercule auf der Website der Betreibergesellschaft
Kirche zum heiligen Franz von Sales

De **Kiach'n zum Hl. Franz von Sales** is a remisch-katholische Kiach'n in da Per-Albin-Hansson-Siedlung Nord aum Holeyplåtz &nbsp;1, im 10.&nbsp;Weana Beziak Favoritn. Se is 1962 bis 1963 baut wua'n und in heulich'n Franz von Sales g'weiht.

Friacha is de Pfoa von dene „Oblaten des Hl. Franz von Sales“ betreut wua'n. Seit 1.&nbsp;Septemba 2015 is' nimma a eigene Pfoa und seitdem g'heat's zua Pfoa Christus am Wienerberg (de wo vuahea Salvatorianerkiach'n zu de Hl. Aposteln g'hass'n håt), gemeinsaum mit da Kiach'n Salvator am Wienerfeld.

Glei daneb'n, eb'nfois aum Holeyplåtz, liegt de evangelisch-lutherische Thomaskiach'n, de 1977 baut wua'n is.

## Da Bau
Glei bei da Planung von da Per-Albin-Hansson-Siedlung is a katholische und a evangelische Kiach'n vuag'seh'n g'wes'n. In de Joahr 1962−63 is de katholische Pfoakiach'n zum Hl. Franz von Sales baut wua'n. Es is a ziemli schmucklosa Betonbau auf an rechteckich'n Grundriss. Nua de Apsis is mit Blendziag'n vakleidet. Da Glock'ntua'msteht frei daneb'n und håt a Hech'n von 38&nbsp;m. um Eingaung zua Kiach'n is a großes Betonrelief, des wås „Christus den Auferstandenen“ zagt.

Da Innanraum is a Saal mit Kapö'nnisch'n, da Chorraum liagt hecha. De höizane Dåchkonstrukteaun is frei zum seh'n. De Apsis und de Queawänd' san mit Vablendziagl'n g'schmückt. In da Apsis hängt a barock's Kreiz, des wås friacha in Sommerein bei Bruck aun da Leitha daham woa. A modean's Büidl vom Franz von Sales hängt aun ana Seit'nwaund. Südlich von da Kiach'n is des Pfoahaus aubaut.

## Literatua
* Herbert Tschulk: *Wiener Bezirkskulturführer Favoriten*. Jugend & Volk, Wien 1985
* *Dehio-Handbuch Wien. X. bis XIX. und XXI. bis XXIII. Bezirk*. Anton Schroll, Wien 1996
* Werner Schubert: *Favoriten.* Verlag Beziaksmuseum Favoritn, 1992; S.&nbsp;143-144.
* Christine Klusacek/Kurt Stimmer: *Favoriten. Zwischen gestern und morgen*, Mohl Verlag, Wien 2004, ISBN 3-901781-38-1; S.&nbsp;155.

## im Netz

* Pfarre Franz von Sales
* Kirchenführer der Pfarrkirche zum heiligen Franz von Sales
* 
## Beleg
Ursula von der Leyen

D **Ursula Gertrud von der Leyen** (; geb. *Albrecht*; * 8. Oktober 1958 in Ixelles/Elsene, Region Brüssel-Hauptstadt, Belgien) is a deitsche Politikerin vo da CDU. Se is seitm 17.&nbsp;Dezemba 2013 de Bundesministerin vo da Vateidigung am Kabinett Merkel&nbsp;III.

Vo 2003 bis 2005 is d von der Leyen de niedersächsische Ministerin fia Soziales, Frauen, Familie und Gesundheit gwen, vo 2005 bis 2009 is nochad Bundesministerin fia Familie, Senioren, Frauen und Jugend gwen und vo 2009 bis 2013 is de Bundesministerin für Arbeit und Soziales gwen.

## Beleg
Montevideo

**Montevideo** is de Hauptstadt und Primatstadt vo Uruguay. Se ligt am Mindungsgebiet vom Río de la Plata. Se hod eba 1,3 Mio. Eihwohna und is as wiadschaftliche, administative und as kuiduräie Zendrum vom Land.
## Im Netz

* Offizielle Website der Stadt (spanisch)
* Informationen zur Herkunft des Namens ''Montevideo'' (spanisch)
* Mapa pricipal (Hrsg.) Intendencia de Montevideo/Stadtverwaltung Montevideo - Onlinedienst: Zoombarer Stadtplan mit kompletter Darstellung zur Verwaltungs- und Infrastruktur, Sehenswürdigkeiten usw.

## Lidaradua
* Stadtführer Montevideo (PDF, 21 Seiten, 13 MB)
Río de la Plata

Ois **Río de la Plata** (spanisch fia *Suibafluss*) wiad da gmoasame 290&nbsp;Kilomeda lange und bis zu 220&nbsp;km broade Mündungsdrichta vo de groußn Sidamerikanischn Ströme Río Parana und am Río Uruguay bezeichnet.

As Wossa vom Río de la Plata is duach den houha Anteil vo lehmign Schlamm recht triab. Aus da Luft ka ma seng, wia se as braune Wossa vom Río Uruguay langsam midm roudbrauna Wossa vom Río Parana vomischt. Da ganze drichtga hod grod a recht a gringe Wossadiafn, zum Groußteil hoda unda 20 Medda, desweng miassand Schief mid am groußn Diafgang, de wos Bueons Aires osteiand ausbaggade Foahrinna benutzn.

De Region um an Río de la Plata is recht dicht besiedlt. De argentinische Hauptstod Buenos Aires (eba 3 Million Eihwohna, da Ballungsraum Gran Buenos Aires eba 12 Million Eihwohna) am siadlichn Ufa und de uruguayische Hauptstod Montevideo (fast 1,4 Million Eihwohna, 2 Million Eihwohna im Ballungsraum) am Noadufa hand de zwoa gresstn Städt am Río de la Plata.

## Lidaradua
* Christoph Kucklick, Christopher Pillitz, Peter-Matthias Gaede (Hrsg.): *Das Schweigen am Silberfluss - Südamerika. Abenteuer zwischen Anden und Atlantik*. Gruner + Jahr, Hamburg 2003, ISBN 3-570-19417-5.

## Im Netz
* 

## Beleg
Marolles (Oise)

**Marolles** ist eine französische Gemeinde mit  Einwohnern (Stand: ) im Département Oise in der Region Hauts-de-France. Sie gehört zum Arrondissement Senlis und zum Kanton Nanteuil-le-Haudouin (bis 2015: Kanton Betz).

## Geographie
Marolles liegt etwa 50 Kilometer nordöstlich von Paris am Ourcq bzw. am kanalisierten Verlauf. Umgeben wird Marolles von den Nachbargemeinden Villers-Cotterêts im Norden und Nordwesten, La Ferté-Millon im Osten und Nordosten, Chézy-en-Orxois im Südosten, Montigny-l’Allier im Süden, Mareuil-sur-Ourcq im Südwesten, Le Villeneuve-sous-Thury im Westen und Südwesten sowie Autheuil-en-Valois im Westen.

## Bevölkerungsentwicklung

## Sehenswürdigkeiten
* Menhir
* Kirche Sainte-Geneviève aus dem 12./13. Jahrhundert, seit 1920 Monument historique
* Kapelle Le Clos du Réveil in der Ortschaft Préciamont, im 13. Jahrhundert errichtet
* Schloss Bourneville, um 1727 erbaut

## Im Netz
Frasnes-lez-Anvaing

**Frasnes-lez-Anvaing** ist eine belgische Gemeinde in der Provinz Hennegau. Die Gemeinde besteht aus den Ortschaften *Anvaing, Arc-Ainières, Buissenal, Cordes, Dergneau, Forest, Frasnes-lez-Buissenal, Hacquegnies, Herquegies, Montrœul-au-Bois, Moustier, Œudeghien, Saint-Sauveur* und *Wattripont*.

## Im Netz

* Offizielle Website von Frasnes-lez-Anvaing
St.Pauls-Kirche (Favoriten)

De **St. Pauls Kiach'n**  is a remisch-katholische Kiach'n in da  Per-Albin-Hansson-Siedlung Ost in da Jura-Soyfer-Gåss'n&nbsp;5, im 10.&nbsp;Weana Beziak Favoritn. Se is im Joahr 1975 baut wua'n und in heulich'n Paulus g'weiht.

## Da Bau
De Kiach'n woa nåch ana Idee vom Weana Generäuvikar Franz Jachym ois „Integrateaunsbau“ plant wua'n, se håt ois Treffpunkt füa de Bewohna von da Siedlung off'nsteh'n soi'n. 1967 is da Auftråg zum Bau geb'n wua'n, owa eascht 1975 håt da Bau aufaunga kenna. Vuahea is von 1970 bis 1975 des Pfoazentrum baut wua'n. 1996 håt de Kiachn an Glock'ntuam kriagt. Aum 12.&nbsp;Jänna 1997 håt's da Kardenäu Christoph Schönborn g'weiht.

De Fensta aun de Seit'nwänd' und aa de Dåchkonstrukteaun måch'n den Stahl-Betonbau gaunz eig'nwüllich. Des Kiach'ndåch is mit göb g'strichanan Eis'nblech ohdeckt. Des Dåch wiad von Innan duach fünf Längsträga g'stützt,  fünf krasrunde Öffnungan san ois Auflockarung vuag'seh'n. De Liachtöffnungan san mit Natuahoiz vakleidet. Aun da Åltoawaund is a Hoizkreiz aus'n 19.&nbsp;Joahrhundat. De Org'l staummt aus'n Joahr 1875.

Zua Kiach'n g'höat aa no a klane Woch'ntågskapö'n, des Kreiz in dera Kapö'n woa'r uasprünglich in da Notkiach'n im Erdberger Mais.

## Literatua
* Dehio-Handbuch. Die Kunstdenkmäler Österreichs: *Wien. X. bis XIX. und XXI. bis XXIII. Bezirk, X. Bezirk Favoriten, Pfarrkirche St. Paul.* Verlag Anton Schroll & Co, Wien 1996, ISBN 3-7031-0693-X, S. 17.
* 
* Werner Schubert: *Favoriten.* Verlag Beziaksmuseum Favoritn, 1992; S.&nbsp;145-146.

## im Netz
Salvator am Wienerfeld (Favoritn)

**Salvator am Wienerfeld**  is a remisch-katholische Kiach'n im 10.&nbsp;Weana Beziak Favoritn (Beziaksteu Inzersdorf-Stadt). Se steht aun da Eck'n Neilreichgåss'n/Wienerfeldgåss'n aum Raund von da Wienerfeldsiedlung aum Südhaung vom Wienerberg.

## Geschichte
In da Wienerfeldsiedlung is 1962 a Notgottesdienststätt'n in an ehemålich'n Roßstoi von de Wienerberger Ziaglweak eig'rich' wua'n, åb 1970 håt ma daunn an Vasaummlungsraum in an Wohnhaus vawend't. Da Kiach'nbau Salvator am Wienerfeld is 1978/79 featigg'stöit und g'weiht wua'n. De Pfoa und de Kiach' san von de Salvatoriana betreut g'wes'n. Aum 1.&nbsp;Septemba 2015 is de Pfoa aufg'hob'n und da Pfoa Christus am Wienerberg zuag'schlåg'n wua'n. Seithea is de Kiach'n a Filialkiach'n von dera Pfoa.

## Da Kiach'nbau
Da Bau håt kan Tuam und unta'r an anzich'n groß'n Dåch san Kiach'n und Pfoahaus daham. Auss'n is's a Hoizständakonstrukteaun mit Betonstana, an rundumadum rennat'n Fenstabaund und an Flåchdåch – drum håt's im Voiksmund den Nauman *„Teehaus“* kriagt. Im quadratisch'n Innar'n von da Kiach'n kaunn ma de hoizane Trågkonstrukteaun sehg'n. De Orgel staummt uasprüngli vom Michele Dacci aus'n Joahr 1741 und is 1984 umbaut wua'n.

## Musik
* Wienerfelder Messe, Popmess von Thomas Raber

## Literatua
* Bundesdenkmalamt (Hg.): *Dehio-Handbuch Wien. X. bis XIX. und XXI. bis XXIII. Bezirk*. Anton Schroll: Wien 1996
* Felix Czeike: *Historisches Lexikon Wien Bd. 5*. Kremayr & Scheriau: Wien 1997
* Werner Schubert: *Favoriten.* Verlag Beziaksmuseum Favoritn, 1992; S.&nbsp;146-147.

## im Netz

* Pfarre Salvator am Wienerfeld
* Architekturzentrum Wien

## Beleg
Christus am Wienerberg

De **Salvatorianerkirche zu den heiligen Aposteln**  is a remisch-katholische Kiach'n im 10.&nbsp;Weana Beziak Favoritn (Beziaksteu Inzersdorf-Stadt) und gleichzeitich de Pfoakiach'n von da Pfoa **Christus am Wienerberg**. Se steht aum Salvatorianerplåtz&nbsp;1.

Im Voiksmund wiad de Kiach'n aa heit no *Salvatorianakiach'n* oda *Apost'lkiach'n* g'hass'n.

## G'schicht'
De Salvatoriana, de wo scho seit 1892 in Favoritn tätich woa'n, woit'n a große Kiach'n aun da Laxenburger Stråß'n bau'n. Z'eascht amoi is a klans Klosta mt ana Notkiach' n hig'stöit wua'n. Da Grundstaa is in da Auwes'nheit vom daumålich'n Weana Buagamasta Karl Lueger g'legt wua'n, de Weih' woa'r aum 14.&nbsp;Juli 1901. Weu owa da vuag'sechane große Kiach'nbau net g'måcht håt wea'n kenna, is da Salvatorianerplåtz vuan aun da Laxenburger Stråß',n freiblieb'n und wiad heit öis Parkplåtz vawend't. 1907 is de Notkiach'n duach Zuabaut'n vagressat wua'n und 1937 woa de Eahebung zua Pfoakiach'n. Zua dera Zeit is a klana Glock'ntuam dazuakumma. Aum 1.&nbsp;Septemba 2015 san de Pfoa'n Salvator am Wienerfeld und Franz von Sales dazuag'schlåg'n wua'n. Seithea ist de Salvatorianerkiach'n de Pfoakiach'n von da Pfoa Christus am Wienerberg.

Nåch da Auflösung von da Pfoa Maria vom Berge Karmel mit 1.&nbsp;Jänna 2015 is de duatiche Pfoagemeinde saumt'n Pfoagebiet zu Christus an Wienerberg dazuakumma.

## Da Kiach'nbau
De Kiach'n steht aun da Ostseit'n vom Salvatorianerplåtz, nåch Westen schliaß'n si zwaa Queatrakt' au. Olle Eigäng' hau'm spitzgiebliche Umrauhmungan und romanesiarate Säui'n. De Hoiztüa'n san mit Schmiedeis'n beschlåg'n. Aum Kiach'nbau san hoche Rundbog'nfensta zum sehg'n.

Des Innare is a flåchdeckta Raum, mit da hoizanan Org'lempore im Süden. In da Mitt'n von da Westseit'n hängt des Åltoabüid mit'n *Letzt'n Åbendmåhl*. Aun da Nordseit'n is a groß's Textübüid mit da *Aussendung von de Apost'ln*. Daunn is no a Ölbüid *Heiligstes Herz Jesu* aus'n 19.&nbsp;Joahrhundat, a stanane Büst'n vom *Hl. Antonius von Padua* und a Bronzefigua von da*Schmerzensmaria*.

## Literatua
* Herbert Tschulk: *Wiener Bezirkskulturführer Favoriten*. Jugend & Volk, Wien 1985, ISBN 3-224-10612-3.
* Bundesdenkmalamt (Hrsg.): *Dehio-Handbuch Wien. X. bis XIX. und XXI. bis XXIII. Bezirk*. Anton Schroll, Wien 1996, ISBN 3-7031-0693-X.
* Werner Schubert: *Favoriten.* Verlag Beziaksmuseum Favoritn, 1992; S.&nbsp;139-140.

## im Netz

* Website der Apostelgemeinde
* Planet Vienna

 
## Beleg
Rubrik (Liturgie)

Da Begriff **Rubrik**n leit' se vom lateinischn Woat: **'‚ ''[[roud]]'', ob und bezeichnt in de [[Liturgische Biacha|liturgischn Biacha]] Onweisunga fia de [[Liturgie]]. Zu bessan Untascheidung vo de liturgischn Gebete und Texte und zua Heavoahebung san diese in [[roud]]a Foab gschriem oda druckt.

As Gebiet vo da Liturgie[[wissnschoft]], des se mid Rubrikn bscheftigt, nennt ma: ''Rubrizistik'' oda ''Zeremonienlehre''.

**Rubrik*' is außadem a oide Bezeichnung fiara Iwaschrift, de in rouda Schrift gschriem worn is. Emso wean de in roud gschriemna Ofongsbuachstobm vo [[middloita]]lichn Hond[[schrift]]n ois Rubrikn bezeichnt. Se diena zum Schmuck und zua Gliedarung vom Text (schau: [[Rubrizierung|Rubriziarung]]).

Obweatnd werd de foamoijistische, af's gnaueste ausgrichte Befoigung vo de liturgischn Rubrikn aa *Rubrizismus'' gnennt.

## Schau aa

* Rubrik (Pressewesn)

## Literatua

* 

## Beleg
Laaerbergbad

Des **Laaerbergbad** is ia städtisch's Summabåd aum Laaer Berg im 10.&nbsp;Weana Beziak Favoritn. Neb'n dem Båd steht de Gradner-Kapelle.

## Baug'schicht'
Des Laaerbergbad is zwisch'n 1957 und 1959 auf an rund 6&nbsp;ha groß'n Grundstückl aum Südhaung vom Laaerberg baut wua'n. De Baam auf'n Bauplåtz, meist'ns Fährabaam – bis zu 25 Jahrln oid und 6&nbsp;m hoch – san auf neiche Plätz vasetzt wua'n.

Es gibt a 50&nbsp;m laung's und 15&nbsp;m brad's Spuatbeck'n mit ana Tiaf'n von 5,1&nbsp;m und a 65&nbsp;m laung's Wöinbåd. De 40&nbsp;m launge Wåssarutsch'n is inzwisch'n z'weg'n iahn Oita demontiat wua'n), dafüa gibt's aum Kindabeck'n a lustiche Elefaunt'nrutsch'n. Des Spuatbeck'n is füa Spuatvaraunstoitungan eig'richt, håt rundumadum Sitz- und Stehplätz' füa rund 1.350 Zuaschaua und kaunn geg'nüwa vom Bådebetrieb ohg'speat wea'n.

Bei Oawatssunfäll' beim Bau san zwa Peasaunen ums Leb'n kumma.

Woahzeich'n vo dem Båd woa da 20&nbsp;m hoche Wåssatuam, dea wo ois wia'r a Uhrtuam ausg'schaut håt. Tatsächli san då drin rund 100.000&nbsp;l Wåssa füa de Schwimmbeck'n g'speichat und vuag'wäamt wua'n. Z'weg'n sein schlecht'n Bauzuastaund und weul a Saniarung z'teia g'wes'n warat, is a 1998 ohg'riss'n wua'n. Des Laaerbergbad håt a Wåssaaufbereitungsanlage, damit des Bådwåssa Badewasser saunba g'måcht wea'n kau, damits daunn auf de Wies'n ausg'spritzt wiad.

1998 woa des Laaerbergbad mit 170.000 Besuchern des aum dritthäufichst'n b'suachte städtische Summabåd nåch'n Gänsehäufel aun da Oid'n Donau ind in Schåfbergbåd im Weanawoid.

## im Netz

* Laaerbergbad (MA 44 – Bäder)
* Wien konkret: Laaerbergbad

## Literatua
* Claudia Feichtenberger: *Unsere Bäder – Von der Badestube zur Erlebniswelt – Wiener Bäderkultur einst und jetzt*, Compress Verlag, Wien, 1994, ISBN 3-900607-257.
* Maria Kinz: *Lebenswertes Favoriten*, J&V Edition Wien, Wien 1992, ISBN 3-85085-083-0; S.&nbsp;150.

## Beleg
Fuchsleitengraben

Da **Fuchsleitengraben** bei Mautern is a Grobm, wo da geologische Lehrpfod *Natur & Stoa* durchfiaht. Mia genga vo Mautern de Weinbergstroßn hoch und kemma daun zwischen Lössterassn, Weingärtn und Nußbama in Grobm eini. Vorher is a oida Stoabruch mit ana beeindruckendn Lösswaund. Da Grobm zaht si daun rechts auffe, mia fuign an schmoin Pfad flankiert vo Hollenburger Konglomeratwändn. Schliaßli wean de Wänd wieda niadriga, es wiad wieda liacht und mia sehn a wöönfeamiges Liegebaunkl, des warat wos fian Summa zum Rostn, wauns ned so feicht is wia jez. Nun is neama weid zum Weißn Kreiz, wosd owesiaxd zua Donau und durch Eichenwoid gehma daun zum Rodn Kreiz. Damemd hams a Nützlingshotöö baut, wo de Biena lem kinna. Mit an schen Blick auf Göttweig moch ma uns aufn Ruckweg links owa auf Baumgarten und daun zruck noch Mautern. Wer no ned gnua khobt hod, kaun no in Zellergraben drauhänga.
Zellergraben

Da **Zellergraben** is a Grobn - fosd scho a Schlucht - nächst Furth bei Göttweig. In Furth gehma eascht in Kellergraben hoch, nochha kimmt da Zellergraben (des is a bisl lustig, ned vawirrn lossn!). Duachn Grobn fiaht da Themenweg *Löss & Wein* und da Wöterbesteig Wachau. Des Bsundare aun dem Grobm is, dass de bis 12 m hochn Föswänd eigentli koa Föswänd san, sundan aus knetbarem Löss bstehn. Do haum si eh scho a boa Leit mit ehna Kunstwerk vaehwign miassn. Des glaubts goa ned, dass des hoit, des is jo fosd senkrecht stehenda Gatsch. Nocha kemma zua an Obzweiga, links geht wieda zruck ois Rundweg noch Furth, des gehma aum Hoamweg. Grod weida fiaht da Weg laungsaum aussa und duach Weingärtn, im Lössbodn woxd da Griane Veltlina aum besten, bis ma unsa Zü erreicht haum - des Zellerkreuz. Waun ma no weida gehn, kemma duathi wo ma vorha woan, inn Fuchsleitengraben.
Powiat Zamojski

Da **Powiat Zamojski** is a Powiat (Landkroas) in da ischn Woiwodschaft Lublin. Da Kroas hod a Fläch vo 1872,27&nbsp;km², af dena 109.697 Eihwohna lem (Stond: 30. Juni 2008).

## Gmoana

Da Powiat umfosst 15 Gmina, dovo drei Stod- und Landgmoana und zwejf Landgmoana.

### Stod- und Landgmoana

* Krasnobród
* Szczebrzeszyn
* Zwierzyniec

### Landgmoana

* Adamów
* Grabowiec
* Komarów-Osada
* Łabunie
* Miączyn
* Nielisz
* Radecznica
* Sitno
* Skierbieszów
* Stary Zamość
* Sułów
* Zamość

## Beleg
Reuth unta Neuhaus

**Reuth unta Neuhaus** (amtli: **Reuth unter Neuhaus**, kuaz: **Reuth u. N.**) is a Gmoatei vo da Gmoa Ettenstatt im middlfränkischn Landkroas Weißenburg-Gunzenhausen mid uma 100&nbsp;Eihwohna.

## Geografie

Reuth liegt sidli vo da Stootsstroß 2389 zwischn Ettenstatt und Laibstadt. Duach'n Ort fiaht de Kroasstroß WUG 18.
 
Greßane Orte in da Umgebung san noch Pleinfeld, Ellingen und Weißenburg. Uma 100&nbsp;Meta sidestli vom Ort befindt se im Woidgebiet *Am Zwiefelbrunna* de Quej vom Engelbach, dea duach'n Ort fliaßt und a linka Zuafluss vom Felchbach is. Ettenstatt liegt uma 2,5&nbsp;Kilometa in sidwestlicha Richtung. Es gibt an weitan Ort innahoib vom Landkroas Weißenburg-Gunzenhausen mid gleichm Nama: Reuth am Wald, Ortstei vo da unweit glengna Gmoa Raitenbuch.

## Gschicht

Da Nama *Reuth* und de Olog vom Ort ois Haufndoaf mid Blockflua genga af a Rodung zruck, de im 12. bis 13. Joarhundad on diesa Stej existiat hod, spada is zum Ortsnama da Zuasotz „unta Neuhaus“ dazua kemma. De Buag Neuhaus, vo dea se da Zuasotz obleitt, woa 584 Joar long duachgehnd im Bsitz vom Adlsgschlecht vo de Schenkn vo Geyern, de Mitglieda im Fränkischn Rittakroas woan.

Bis zua Gmoagebietsrefoam woa Reuth unta Neuhaus a eingständige Gmoa, bevoa sa se am 1. Jenna 1973 da Gmoa Ettenstatt ogschlossn hod.

## Kiach St. Marien

1480 hod Reuth a Kapej, de zua Pforrei Ettenstatt und domid zum Bistum Eichstätt ghead hod. In diesa Zeid is vamutli aa da Grundstoa vo da heitign evangelisch-lutherischn Kiach St. Marien glegt worn. De ois Baudenkmoi kennzeichnte Kiach umfosst unta ondam a spätgotischs Sakramentshaisal vo 1500 mid ana Marien-Madonna und Jesuskind. Erneiarung vom Longhaus hobm unta da Leitung vom Traugott Friedrich Schuchart 1748 stottgfundn mid Vaendarunga uma 1840. Da 1480 eabaute und 1748 in ochteckiga Foam afgstockte Kiachtuam werd vo oam Spitzhejm krönt. An Chor iwasponnt a Kreizgwejbe. De barocke Konzl is vo 1675.

## Buag Neuhaus

Im Middloita hod Reuth unta Neuhaus a kloane Buag im Woid knopp oan Kilometea sidli vom Ort beheabeagt, de aa Neuhaus gnennt worn is.

As „Neuhaus“ is heit nua no ois Buagstoi eahoitn, dea ois Bodndenkmoi ausgwiesn is. Iwa de Oat vo da Buag Neuhaus und de Zeid iahra Erbauung is nix ned bekonnt.

## Schau aa

* Listn vo de Baudenkmäja in Ettenstatt#Reuth unta Neuhaus

## Im Netz
* Kurzbeschreibung des Ortes auf der Website der Verwaltungsgemeinschaft Ellingen

## Beleg
Inzersdorf-Stadt

**Inzersdorf-Stadt** is a Beziaksteu vom 10. Weana Beziak Favoritn und reicht in 12. (Meidling) und 23.&nbsp;Beziak (Liesing) ume. Da Nauman *Inzersdorf-Stadt* vaweist auf de historische Zuag'hörichkeit zua friacha söibständich'n Gemeinde Inzersdorf in Niedaöstarreich und is ois Bezeichnung füa den Teu von Favoritn wenich in Vawendung. Da Kean vom historisch'n Inzersdorf is seit 1954 a Teu von Liesing.

Inzersdorf-Stadt håt rund 60.000 Eihwohna (2001).

## Låge und G'schicht'

Inzersdorf-Stadt grenzt im Norden aun den Beziaksteu Favoriten, im Osten aun Oberlaa, im Süden aun Liesing und im Westen aun Meidling.

Im Zentrum von Inzersdorf-Stadt liegt des Erholungsgebiet aum Wienerberg. Im Osten san de Siedlung Wienerfeld und de *[[Per-Albin-Hansson-Siedlung]] Nord* und *West*. De Hansson-Siedlung Ost liegt scho in Oberlaa. Im *Business Park Vienna* gibts den Vienna Twin Tower.

Seit joahrhundat wo Inzersforf-Stadt a Bestaundteu von Inzersdorf in Niedaöstareich. Scho 1874, bei da Gründung vom 10. Beziak Favoritn,is a ein klana Teu von Inzersdorf rund um de heutiche Antonskiach'n båch Wean kumma, 1892, bei da Eaweitarung von Favoritn nåch daunn de übriche. Da Naumansteu „Stadt“ vaweist auf de Zuag'hörichkeit zu Wean, necht auf de (daumois no goa net vuahaundane) städtische Strukta von dem Gebiez.

Damit san füa Inzersdorf de meist'n Bewohna und aa wichtichte Wiatschåft betrieb' valuan gaunga, wia zum Beispüi de Woenerberger Ziaglweak. A Vasuach, von Wean dafüa entschädicht zum wea'n, is eascht 1932 duach a klaane Grenzkorrektua ealedicht wua'n. 

## Intaressante Objekt'n
Da historische Wåssatuam aum Wienerberg is aum End vom 19.&nbsp;Joahrhundat baut wua'n. In Inzersdorf-Stadt san aussadem aniche denkmoig'schützte Kiach'nbaut'n: de Königin des Friedens, de Maria vom Berge Karmel, de Salvator am Wienerfeld, de Salvatorianerkiach'n und de evangelische Thomaskiach'n aum Holeyplåtz; aun profane Wohnhäusa g'hean da Jean-Jaurès-Hof, da Quarinhof und da Pernerstorferhof dazua.

Des oide Schuihaus aun da Triesterstråß'n wo füa de ORF-Kultserie MA 2412 de Auss'nkuliss'n ois Magestratsaumt.

## Literatua
* Werner Schubert: *Favoriten*, Verlag Bezirksmuseum Favoriten, Wien 1992.
* Christine Klusacek/Kurt Stimmer: *Favoriten. Zwischen gestern und morgen*, Mohl Verlag, Wien 2004, ISBN 3-901781-38-1.
* Maria Kinz: *Lebenswertes Favoriten*, J&V Edition Wien, Wien 1992, ISBN 3-85085-083-0.

## im Netz
* Wappenbeschreibung auf da Webseit'n von da Stådt Wean

## Beleg
Rothneusiedl

**Rothneusiedl** woa bis 1938 a söibständiche Gemeinde in Niedaöstareich und is heit a Beziaksteu vom 10.&nbsp;Weana Beziak Favoritn. Rothneusiedl håt a Fläch'n von 189,91&nbsp;ha und rund 700 Eihwohna (2001).

## Låge und G'schicht'
Rothneusiedl liegt südlich vom Liesingbach und vom Laaer Berg. Im Westen liegt da Favoritna Bezaksteu Inzersdorf-Stadt, von dem a Teu scho nåch Liesing g'höat und im Osten Oberlaa. Im Süden grenzt Rothneusiedl aun de niedaröstarreichische Gemeinde Hennersdorf.

Rothneusiedl is vamutlich im 9.&nbsp;Joahrhundat entstaund'n, wia'r a Menge neuche Siedla nåch dera Vöikawaunarung in de Geg'nd kumma san. Zum eascht'n Moi steht da Nauman in ana Uakund von 1301 ois *Newsidel*. Des „Roth“ im Nauman staummt meglichaweis von da rot'n Ead'n im Duaf.

Auf'n *Sandgrubenfeld* zwisch'n Rothneusiedl und Hennersdorf steht de barocke Fieberkapelle Rothneusiedl. Da oide Haschahof im Westen von da Himberger Stråß'n erinnat aun de heit no wichtiche Laundwiatschåft in dera Geg'nd.

Um de Mitte vom 19.&nbsp;Joahrhundat håt ma mit'n Åbbau von Lahm bei Rothneusiedl aug'faungt und damit is a Ziaglfabrikateaun entstaund'n. Des Motiv vom Rothneusiedla Wåpp'n zagt drum an rot'n Ringof'n zum Ziaglbrenna mit an sübanan Båchlauf ois Zeich'n füa de Ziaglprodukteaun und füa de Liesing.

1938 is nåch'n Auschluss von Östarreich aun's Dritte Reich Wean zu Groß-Wean vagrößat wua'n, dabei is aa Rothneusiedl eigemeindet wua'n. Nåch'n End vom Zwei'n Wödkriag is des daunn seit 1954 so blieb'n.

Im Joahr 1783 håt Rothneusiedl 120 Eiwohn, im Joahr 1869 246 Eihwohna, im Joahr 1910 553 Eihwohna und im Joahr 1961 579 Eiwohn g'håbt.

De Kiach'n von Rothneusiedl is a Filialkiach'n von da Pfoakiach'n Oberlaa.

## Öffentlicha Vakeah

2012 is beschloss'n wua'n, de U-Bauhnlinie U1 net nåch Rohnneusiedl sundan zua Therme Wean zum füah'n. Olladings is bei da Stateaun Alaudagåss'n a spädare Valängarung nåch Rothneisiedl scho mit eiplant wua'n. Seit 2.&nbsp;Septemba 2017 gibt's de neiche Endstöi bei da Therme Wean.

## Literatua
* Werner Schubert: *Favoriten*, Verlag Bezirksmuseum Favoriten, Wien 1992.
* Christine Klusacek/Kurt Stimmer: *Favoriten. Zwischen gestern und morgen*, Mohl Verlag, Wien 2004, ISBN 3-901781-38-1.
* Maria Kinz: *Lebenswertes Favoriten*, J&V Edition Wien, Wien 1992, ISBN 3-85085-083-0.

## im Netz

* Die Filialkirche in Rothneusiedl auf der Website der Pfarre zum Heiligen Aegidius in Oberlaa

## Beleg
Nikolaihof

Da **Nikolaihof** in Mautern in da Wachau iss ötaste Weingut vo Östareich. Um 1000 n. Chr. iss duatn da Bischofssitz gwen, sogoa de easchte Urkundn vom Weana Steffl iss duatn untazoachnad wurdn. Daunn hod ma an Vawoitungshouf und an Wirtschaftshouf draus gmochd. Da Nikolaihof woa aa s easchte Bio-Weinguad vo Östareich.

## Im Netz
* De Netzseitn vom Weinguad
* ''Weingut Nikolaihof Wachau'' auf weinausoesterreich.at
Erholungsgebiet Wienerberg

Des **Erholungsgebiet Wienerberg** in Wean is a große Greanfläch'n auf an ehemålich'n Ziaglareiareal aum südlich'n Haung vom Wienerberg. Es liegt im 10.&nbsp;Beziak Favoritn (Beziaksteu Inzersdorf-Stadt), zwisch'n da Triester Stråß'n im Westen, da Raxstråß'n im Norden, da Neilreichgåss'n im Osten und da Otto-Probst-Stråß'n im Süden.

Åb 1955 håt de Stådtvawoitung etliche Fläch'n eawuab'n, damit da Woid- und Wies'ngüat'l rund um Wean vagressat wea'n kau. 1967 haum's daunn de 120&nbsp;ha große ehemåliche Mülldeponie kauft, von 1983 bis 1995 is'in des Eaholungsgebiet umg'waund'lt wua'n, des wo's heit' is.

Aum End' von de 1980z'ga Jahrln is daunn draus a natuarnåh g'stoitate Woid-, Wies'n- und Teichlaundschåft wua'n, off'n zuagängli füa's Publekum, des wås seithea mit dem Aungebot hochz'fried'n is. Zwoa 
r is rundunmadum kräfti baut wua'n owa daduach san imma meah Leit in ana kuaz'n Gehdistanz zum Eaholungsggebiet g'ruckt. Duat'n gibt's a laung's Wegnetz, aniche klane und an groß'n Teich (in Wienerberg-Teich), Spüiplätz', Liegewies'n, in Biagåsthof *Chadim*, a Hundewies'n und Radlweg'. Da große Teich is ois Schwimm- und Fischarei-Wåssa zum benutz'n, etliche klaane Teich' san Fischareirevia wua'n.

## Literatua
* Werner Schubert: *Favoriten*, Verlag Beziaksmuseum Favoritn, Wien 1992; S.&nbsp;121.
* Christine Klusacek/Kurt Stimmer: *Favoriten. Zwischen gestern und morgen*, Mohl Verlag, Wien 2004, ISBN 3-901781-38-1; S&nbsp;42.

## im Netz
* Erholungsgebiet Wienerberg auf der Website der Stadtverwaltung

## Beleg
Münchner Volkssänger-Bühne

De **Münchner Volkssänger-Bühne e.V.** (*kurz: MVB*) is a Münchner Amateurtheater. Hauptsächli wern Klassiker im neichn Gwandl und in boarischer Mundoart gspuit, damid d'Münchner Volkssänger aa gwieß ned vagessn wern. Mittlerweu san’s bekaunnt wia a bunta Hund und des weid iwa de Ortsgrenzn naus. Eanane Zuaschaua kemman aus gaunz Bayern, Östareich und sogar a aus da Schweiz augroast.

## Wia ois aso kemma is wias hiazt is
### Wo ois augfaungd hod
### Weuls aso ned weidageh hod kenna
### Iazt haums Nägl mid Kepf gmocht
### A Varein hod hea miaßn

## s`Repatoar
### Klassika auf Boarisch
### Gschpuide Schtickl

* 1961		Die Raubritter vor München
* 1962		Der Bayrische Hiasl
* 1963 		Der Schmied von Kochel
* 1964		-----------
* 1965		Der Müller und sein Kind
* 1966		Der Wildschütz Jennerwein
* 1967		Die Raubritter vor München
* 1968		------------
* 1969		Ludwig II – Das Märchen vom Märchenkönig -
* 1970		Hamlet oder der wahnsinnige Prinz von Denemarkt
* 1971		Hamlet – Gastspiel in Wien
* 1972		Der Wildschütz Jennerwein
* 1973		Der Bayrische Hiasl
* 1974		S'Haberfeldtreiben
* 1975 		Die Raubritter vor München
* 1976 		Der oide Graf von Schroffenstein
* 1977/78 	Der Wildschütz Jennerwein
* 1978		Hamlet oder der wahnsinnige Prinz von Denemarkt
* 1979/80	        Der Müller und sein scheintotes Kind
* 1980		Ludwig II – Das Märchen vom Märchenkönig
* 1981/82	        Da Faust in Schliersee
* 1983		Die Raubritter vor München
* 1984		Der Schmied von Kochel
* 1985		Lumpazivagabundus
* 1986		Die Räuber
* 1987		D'Pharisäa
* 1988/89	        Der oide Graf von Schroffenstein
* 1990		Der Ring des Bajuwaren
* 1991		Der Wildschütz Jennerwein
* 1992		Die Raubritter vor München
* 1993		Die Dreizehnerloper
* 1994		Da Faust in Schliersee
* 1995		Hamlet oder der wahnsinnige Prinz von Denemarkt
* 1996		Heit geh'n ma zu de Komiker
* 1997		Der Rauberpfaff
* 1998		Kult-Kini Ludwig II
* 1999 		Der Widerspenstigen bayrischen Zähmung
* 2000		Der Ring des Bajuwaren
* 2001		Dreizehnerloper
* 2002		Figaros Hochzeit
* 2003		Da Hoderlumpensparifankerl
* 2004		Sei oder ned sei
* 2005		Boarisch guad
* 2006		Da Faust
* 2007		Vui Lärm um Scherm
* 2008 		Drama dama
* 2009		Orpheus und andere gschlamperte Verhältnisse
* 2010 		Die Jedermann
* 2011 		Tristan und sei Oide	
* 2012		Und ewig bockt das Weib
* 2013		Manchmal lafts hoid bläd
* 2014		Romeo, oh Romeo
* 2015		Boandlkramerblues
* 2016		Sommernachtsalbtraum
* 2017		Macbeth – Gwiss is nur, dass nix gwiss is -
* vom 01.11.1965 – 2004 *„Der Müller und sein Kind“ hod de MVB insgesamt 39 Joar laung gspuit.*

## Mei so a Theata wegam Theata

## Beleg

## Im Netz
### Video
Jean-Jaurès-Hof

Da **Jean-Jaurès-Hof** is a Gemeindebau im 10.&nbsp;Weana Beziak Favoritn (Beziaksteu Inzersdorf-Stadt). Ea liegt auf da Hech'n vom Wienerberg, genau g'numma'n auf'n Boschberg, aun da Eck'n Neilreichgåss'n und Raxstråß'n. Baut is a in de Joahr 1925 bis 1926 wua'n. Naumensgewa is da französesche sozealistische Politika Jean Jaurès, dea wo kuaz vua'm Ausbruch vom Eascht'n Wödkriag umbråcht wua'n is.

Auf an unvabaut'n Plåtz in da Näch'n von Schrewagoat'nsiedlungan is de Aulåg' zwisch'n Neilreichgåss'n, Raxstråß'n, Rudolfshügelgåss'n und Migerkastråß'n baut wua'n. Dea Bau håt 389 Wauhnungan. In da Mitt'n vom Bau wiad a duach an Queatrakt teut und håt drum zwaa gleich große grean aupflaunzte Innenhöf'. In an von de Höf' is a Kindahoat untabråcht. De uasprünglich vuahaundanan zwaa G'schäft'n, des Gåsthaus und de zenträule Wåschkuchl gibt's nimma.

De zwaa Eigäng' in de Neilreichgåss'n und de Rudolfshügelgåss'n san monumenteu ausbaut mit rundbogiche Duachfoaht'n und Tonnengewöb'. Dazua gibt's aa no schmiedeisane Gitta und Vuadächa in de Eigäng' und in de Stiag'naufgäng'. Zwisch'n 1991 und 1995 is da Jean-Jaurès-Hof saniat und da Spüiplåtz instaund g'setzt wua'n.

## Literatua
* Hans Hautmann, Rudolf Hautmann: *Die Gemeindebauten des Roten Wien 1919–1934*. Schönbrunn-Verlag, Wien 1980, , S&nbsp;319

## im Netz

*